Nhar il-Ħamis 23 t'April waqt quddiesa konċelebrata mill-fraternita' tar-Rabat bħala parti mill-irtir tax-xahar, il-ministru provincjal P. Richard S. Grech, OFM bierek ikona (salib) li ser jitpogga fil-kappella tas-seminarju. Kif wieħed jista' jara din l-ikona li saret mis-Sur Vince Mangani tistidnek mhux titlob quddiema biss imma anki tikkontempla il-ġmiel tal-wiċċ ta' Kristu, is-Sultan Rebbieh. Spjega tal-Kurċifiss • Hu stil Biżantin jew Ortodoss. • Flok it-tabella tas-soltu, insibu: Is-Sultan tal-Glorja mibnija fuq is-sentenza ta' San Pawl 1 Kor2, 8. • Flok imsallab, jidher donnu qed jistrieħ u mhux imsallab mas-salib għax għalkemm mejjet hu rebbieħ. • Id-deheb ta' warajh jirrifletti l-glorja. • Ġismu hu mingħajr feriti u demm: l-uniku … Fit-18 ta' April l-istudenti tagħna marru ġurnata irtir flimkien mal-fraternità tagħhom, ġewwa l-Kunvent ta' San Franġisk li jinsab Cori (provinċja ta' Latina fil-Lazio) u li nbena fl-1521. Kellhom konferenza dwar is-silta tal-ħasil tar-riġlejn fil-Vanġelu ta' San Ġwann u wara ħin ta' riflessjoni. Dan il-Kunvent kien id-dar tal-Patrijiet tagħna sa sentejn ilu, meta ġie deċiż li jingħata f'idejn assoċjazzjoni biex il-post jinbidel f'dar tal-familja. Dan ifisser li hemm żewġ familji li qed jilqgħu magħom adoloxxenti li ġejjin minn sitwazzjonijiuet difficli u joffrulhom ambjent ta' familja fejn jistghu ikomplu jikbru, jistudjaw, jaħdmu, sakemm isiru indipendenti. Il-Patrijiet tagħna minn kunvent ieħor fil-qrib joffru kull tip ta' għajnuna possibbli.